Die ATR se voetspoor in die noorde brei uit – ontmoet vir Merlyn van der Rheede - Afrikaans.com
Die ATR se voetspoor in die noorde brei uit
Ontmoet vir Merlyn van der Rheede
Merlyn van der Rheede is pas aangestel as die Afrikaanse Taalraad se projekbestuurder in die noorde. Sy het ’n Hoër Onderwysdiploma van die voormalige Onderwyskollege Bellville verwerf, ’n verdere Diploma in Onderwys met spesialisasie in e-leer van die Universiteit van Pretoria, en ’n B.Phil. in rekenaargesteunde onderrig en e-leer van die Universiteit Stellenbosch. Sy het wye ervaring van opleiding in skoolbestuur en rekenaargesteunde onderrig en leertegnieke. Daarby beskik sy oor uitgebreide projekbestuurservaring wat sy in die onderwys en sakesektor verwerf het.
“Met haar spesifieke kundigheid en ervaring, haar onblusbare passie vir Afrikaans, haar moedertaal, en haar warm Afrikaanse hartlikheid, is Merlyn slaggereed om die ATR se operasionele voetspoor in die noorde van die land uit te brei.” – Die ATR
Merlyn gesels oor haar nuwe rol en haar passie vir Afrikaans op Groot Ontbyt.
Agtergrond en visie
Merlyn is oorspronklik van die Bolandse dorp, Worcester, maar woon reeds die afgelope sewe jaar in Pretoria.
Sy was vir meer as twintig jaar verbonde aan die onderwys en van die projekte waarby sy betrokke was, sluit die reël van werkswinkels en opleiding in. Sy was ook die voorsitter van die Suid-Afrikaanse Raad vir Sakevroue (SACBW) se Pretoria-tak vir 2017 en 2018.
“Ek het wye ervaring in opleiding en fasilitering van werkswinkels, maar bo alles, is dit my liefde en onblusbare passie vir Afrikaans wat my laat uitsien na my werksaamhede en om te help om die taal toeganklik vir al sy sprekers te maak.”
Kyk hier na die ATR se digitale tydskrif: Die eerste dekade
Vir navrae kontak:
Dr. Conrad Steenkamp
Voortrekkers-ekspo plaas kollig op Afrikaans
Ons klink ‘n glasie op SARIE en 70 jaar van inspirasie!
Hulle sê hul sê in Afrikaans – dit is Jeugmaand [’n reeks]
Jeugmaand, ontmoet vir Charné Arendse
Marita van der Vyver: Al wat ek weet – ‘n voorlesing
Afrikaans – die brug tussen Afrika en Europa
Blog van die week – Neem jouself uit vir koffie
Video van die week: ’n Hartseer afskeid – Piet Botha (1955 – 2019)
Ontmoet vir William Sezoe
Sê jou sê in Afrikaans – dit is Jeugmaand [’n reeks] – Beata Bena Green